**Litér Község Önkormányzata Képviselő-testületének**

**…/2021…(…) önkormányzati rendelete a 23/2017. (XII.29.)**

**a településkép védelméről szóló rendelet módosításáról**

*TERVEZET*

Litér Község Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 57. § (2)-(3) bekezdése, a településkép védelméről szóló 2016. évi LXXIV. törvény 12. § (2) bekezdés a)-h) pontjaiban kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8. ) Korm. rendelet 43/A.§ (6) bekezdés c) pont véleményezési jogkörében eljáró Veszprém Megyei Kormányhivatal Kormánymegbízotti Kabinet Állami Főépítész, Nemzeti Média és Hírközlési Hatóság Soproni Igazgatóság, Balaton- felvidéki Nemzeti Park Igazgatóság és a partnerek véleményének kikérésével a következőket rendeli el:

**1.§ (1)** Litér Község Településkép védelméről szóló 23/2017 (XII.29.)önkormányzati rendelet (a továbbiakban: rendelet) a következő új 1/A §-al egészül ki:

„A Képviselő-testület, a településkép védelméről szóló törvényben foglalt önkormányzati képviselő testületi hatósági hatásköröket, a polgármesterre ruházza át.”

**(2)** A rendelet 16. § f) pontja:

*A tetőfedés anyaga csak hagyományos natúr, vörös illetve piros égetett agyagcserép, valamint ahhoz illeszkedő színű és struktúrájú egyéb pikkelyszerű fedés (tegola is) valamint természetes pala, nád lehet, közfunkciót ellátó épületek esetén kivételesen az előpatinásított korcolt fémlemez is alkalmazható*

helyébe a következő rendelkezés lép:

“A tetőfedés anyaga csak hagyományos natúr, vörös illetve piros, barna égetett agyagcserép, valamint ahhoz illeszkedő színű és struktúrájú egyéb pikkelyszerű fedés (tegola is) valamint természetes pala, nád lehet, közfunkciót ellátó épületek esetén kivételesen az előpatinásított korcolt fémlemez is alkalmazható.”

**(3)** A rendelet 17. f) pontja

*A tetőfedés anyaga csak hagyományos natúr, vörös, illetve piros égetett agyagcserép, valamint ahhoz színben és formában hasonló egyéb pikkelyszerű fedés (tegola is) valamint természetes pala lehet, közfunkciót ellátó épületek esetén kivételesen az előpatinásított korcolt fémlemez is alkalmazható*

helyébe:a következő rendelkezés lép:

“A tetőfedés anyaga csak hagyományos natúr, vörös illetve piros, barna égetett agyagcserép, valamint ahhoz színben és formában hasonló egyéb pikkelyszerű fedés (tegola is) valamint természetes pala lehet, közfunkciót ellátó épületek esetén kivételesen az előpatinásított korcolt fémlemez is alkalmazható.

**(4)** A rendelet 32.§-a

*Településképi bejelentési eljárást folytat le a polgármester Litér teljes közigazgatási területén - közterületről vagy közforgalom céljára átadott magánterületről vagy közforgalom által használt területről látható – reklám, reklámhordozó, cégismertető felirat elhelyezése esetén.*

helyébe a következő rendelkezés lép:

„Településképi bejelentési eljárást kell lefolytatni Litér teljes közigazgatási területén - közterületről vagy közforgalom céljára átadott magánterületről vagy közforgalom által használt területről látható – reklám, reklámhordozó, cégismertető felirat elhelyezése esetén.”

**(5)** A rendelet 33.§ (1) bekezdése:

*A településképi bejelentési eljárásban a polgármester települési főépítész szakmai közreműködését veheti igénybe.*

helyébe a következő rendelkezés lép:

„A településképi bejelentési eljárásban az önkormányzati főépítész működik közre”

**(6)** A rendelet kiegészül a következő új 12/A címmel és 34/A.§-al:

12/A „Bejelentési eljárással érintett további témakörök.”

34/A.§ „(1) Településképi bejelentési eljárást folytat le a polgármester Litér teljes közigazgatási területén minden nem építési engedélyköteles és nem egyszerű bejelentéses építési magasépítési tevékenység esetén (nem huzamos emberi tartózkodásra szolgáló építmények, kerítések, medencék, teraszok, támfalak, terepalakítások) esetén, valamint nem engedélyköteles épületfelújítások esetén, amennyiben megváltozik az építőanyagok minősége, színe, formája, kialakítása (tetőhéjazatcsere, nyílászárócsere, vakolatszín és struktúra megváltozása, épületszerelvények megváltozása).

(2) Bejelentési eljárást kell lefolytatni rendeltetés módosítás esetén.”

**(6)** A rendelet 35.§ (1) bekezdése:

*A polgármester a rendeletben meghatározott településképi követelmények teljesítése érdekében - a hatályos eljárási törvény alapján – kötelezési eljárást folytat le és szükség esetén kötelezést bocsát ki.*

helyébe a következő rendelkezés lép:

„A rendeletben meghatározott településképi követelmények teljesítése érdekében - a hatályos eljárási törvény alapján – kötelezési eljárást kell lefolytatni és szükség esetén kötelezést kell kibocsátani.”

**(7)** A rendelet. 35.§ (5) bekezdése

*A polgármester a tényállás tisztázása során köteles beszerezni a települési főépítész szakmai állásfoglalását.*

helyébe a következő rendelkezés lép:

„A tényállás tisztázása során be kell szerezni az önkormányzati főépítész szakmai állásfoglalását.”

**2.§**

**(1)** Ez a rendelet kihirdetését követő napon lép hatályba.

Litér, 2021. október ……

polgármester jegyző

Kihirdetési záradék:

A rendelet kihirdetve: 2021. …................………..

jegyző